Ikt.szám: Psz/778-1/2026.
AJÁNLATKÉRÉS
Tisztelt Szolgáltató!
Pilisszentiván Község Önkormányzata, mint Ajánlatkérő közbeszerzési értékhatárt el nem érő nyílt beszerzési eljárást (Árajánlatkérést) indít „Nem közművel összegyűjtött háztartási szennyvíz elszállítása” tárgyában.
1. Ajánlatkérő és kapcsolattartójának neve, címe és elérhetősége:
Ajánlatkérő: 
név: 			Pilisszentiván Község Önkormányzata
Képviseli: név, beosztás: 	Richolm Erik polgármester
cím			2084 Pilisszentiván, Szabadság út 85.
Telefon:			26/367-322; 367-397

Kapcsolattartó:	
név			Eversné Gönczi Ildikó; Hanulics István
beosztás			műszaki előadó
Telefon: 			26/367-322
E-mail: 			muszak@pilisszentivan.hu
2. Beszerzés tárgya, mennyisége:
Árajánlatkérési dokumentáció Pilisszentiván község közigazgatási területén a nem közművel összegyűjtött háztartási szennyvíz begyűjtésére vonatkozó kötelező helyi közszolgáltatás ellátására. 

Érintett területek Pilisszentivánon
A folyékonyhulladék-szállítási szolgáltatás Pilisszentiván azon részein releváns, amelyek jelenleg nem rendelkeznek csatornahálózattal:
• Belterület: Határ utca, István akna, Feketefenyő utca, Táró utca.
• Zártkert (Károlyhegyi dűlő): Külső Alsórét utca, Külső Rét utca, Külső Alsórét köz, Külső Hársfa utca.
• Külterület: Nincs érintett ingatlan.
A település vonatkozásában körülbelül 180 érintett ingatlan lehet becsléseink szerint. 
3. Alkalmassági követelmény:
A pályázó büntetőjogi felelőssége tudatában tett nyilatkozata arról, hogy:
· a feladat ellátáshoz előírt szakmai alkalmassági feltételeknek megfelel;
· a feladat végrehajtásával kapcsolatos tevékenység vonatkozásában szakmai, illetve jogi eltiltás alatt nem áll;	
· végelszámolási, illetve felszámolási eljárás alatt nem áll;
· lejárt köztartozása nincs.
A pályázónak az alábbi feltételeknek kell megfelelnie: 
· Rendelkeznie kell a megjelölt közszolgáltatási tevékenység végzéséhez szükséges, hatályos hatósági engedéllyel. 
· Biztosítania kell a szennyvíz begyűjtéséhez és szállításához szükséges járműveket, gépeket és berendezéseket, amelyek mindegyike érvényes hatósági és forgalmi engedéllyel rendelkezik. 
· Saját tulajdonú, kezelt vagy bérelt (hatályos szerződéssel igazolt), hatóságilag engedélyezett telephellyel kell rendelkeznie, amely alkalmas a szippantó járművek és gépek tárolására. Emellett igazolnia kell egy olyan szolgáltatói szerződést, amelyet a gépjárművek tisztítására és fertőtlenítésére jogosult, engedéllyel rendelkező vállalkozással kötött. 
· Rendelkeznie kell a feladatellátás során esetlegesen keletkező környezeti károk azonnali elhárításához szükséges felszereléssel (minimum 1 darab edény és 1 darab kézi szerszám). 
· Biztosítania kell a közszolgáltatás ellátásához szükséges létszámú szakembert, akik köztisztasági munkagép- és járműkezelő, valamint településtisztasági szippantógépkezelő szakképesítéssel rendelkeznek.  
· Ki kell építenie és folyamatosan működtetnie kell a lakossági teljesítések követéséhez szükséges nyilvántartási, információs, adatkezelési és adatszolgáltatási rendszert. 
· A lakosság és az önkormányzat számára legalább telefonon elérhető ügyfélszolgálatot és ügyeleti rendszert kell fenntartania. 
· Legalább telefonos alapú ügyfélszolgálati rendszerrel 
· Fel kell mutatnia legalább 1 darab, 1 éves időtartamú referenciát a megelőző három évből, amely kifejezetten nem közművel összegyűjtött háztartási szennyvíz begyűjtésére vonatkozik.
· Az árajánlatkérésnek megfelelő szolgáltatásnak a teljes közigazgatási területen keletkező, nem közművel összegyűjtött szennyvíz begyűjtésére, elszállítására, és a szennyvíztelepen történő ártalommentes elhelyezésére kell vonatkoznia. 
4. Szerződés meghatározása, időtartama:
2026. december 1. – 2027. november 30.	
Az egy éves időtartam Ajánlatkérő döntése alapján további egy évvel meghosszabbítható. 
5.  Teljesítés helye: Pilisszentiván közigazgatási területének belterületi és zártkerti területei
6. Az ellenszolgáltatás teljesítésének feltételei
A közszolgáltatási díj kiegyenlítésére a közszolgáltató és az ingatlantulajdonos között fennálló jogviszony alapján kerül sor. Az önkormányzat a köszszolgáltatónak a közszolgáltatás ellátásáért pénzbeli díjat nem fizet, illetve más ellenszolgáltatást nem nyújt. 
Kérjük a vállalási ár megadását az ideiglenes begyűjtésre és elszállításra lakossági, illetve közületi igénybevevőktől nettó összegben 1 m3-re vetítve.
7. Értékelési szempontok:
Az ajánlatkérő fenntartja a jogot, hogy a nyertes ajánlat kiválasztásakor nem kizárólag a legalacsonyabb ár, hanem a benyújtott referencia minősége és szakmai tartalma alapján döntsön. 
Pilisszentiván Község Önkormányzatának Képviselő-testülete fenntartja magának a jogot, hogy az ajánlatkérési eljárást eredménytelennek nyilvánítsa abban az esetben, amennyiben a környékbeli településekéhez képest aránytalanul magasabb díjra tesz ajánlatot egy vállalkozó.
8. Ajánlattételi határidő:	2026. november 18. (szerda) 12.00 óra	
9. Az ajánlat benyújtásának módja: 
Ajánlatkérő teljes egészében elektronikus úton folytatja le az eljárást, ezért a beszerzési eljárásban az eljárást megindító felhívás és mellékleteinek megküldése, az ajánlatok benyújtása és valamennyi eljárási cselekmény, beleértve az ajánlatok elbírálásáról készített ismertető megküldését is elektronikus formában, e-mail útján történik.
Az ajánlatot az aláírásra jogosult személy által aláírva, nem szerkeszthető formában (.pdf formátumban), elektronikusan kérjük benyújtani az ajanlat2@pilisszentivan.hu elektronikus címre. Tárgyban feltüntetendő: „Nem közművel összegyűjtött háztartási szennyvíz elszállítása”
Az ajánlatot Ajánlattevőnek a felhívásban és mellékleteiben meghatározott tartalmi és formai követelményeknek megfelelően kell elkészítenie és benyújtania.
10. Általános előírások:
a) Ajánlatkérő az eljárásban tárgyalást nem tart.
b) Az Ajánlatkérő javasolja az Ajánlattevőknek, hogy saját maguk, saját felelősségükre szerezzenek be minden olyan információt, amely az ajánlatok elkészítéséhez és a szerződés megkötéséhez szükségesek lehetnek. 
c) Árképzés: Az ajánlat elkészítésével, illetve benyújtásával kapcsolatban felmerülő összes költség az Ajánlattevőt terheli. Az ajánlati árnak tartalmaznia kell a szerződés időtartama alatti árváltozásból eredő vállalkozói kockázatot és vállalkozói hasznot is.
d) Az ajánlatkéréssel és annak mellékleteiként csatolt dokumentumokkal kapcsolatban kiegészítő tájékoztatás kérésre az ajánlattételi határidő lejártát megelőző 2026. november 12. (csütörtök) 12.00 óráig van lehetőség írásban, elektronikus úton, a muszak@pilisszentivan.hu. e-mail címre küldve. A határidő után beérkezett kérés elkésettnek minősül, melyeket Ajánlatkérő nem köteles megválaszolni. Ajánlatkérő a feltett kérdéseket legkésőbb az ajánlattételi határidő előtti 2026. november 16. 12.00 óráig küldi meg. Ajánlatkérő kéri, hogy a kiegészítő tájékoztatást kérő gazdasági szereplők kérdéseiket szerkeszthető formátumban (pl. Microsoft Word) is szíveskedjen megküldeni.
e) Ajánlatkérő lehetőséget ad egy alkalommal hiánypótlására. 
f) Ajánlati kötöttség időtartama: az ajánlattételi határidő lejártától számított 30 nap.
g) Az ajánlatkérő felhívja az ajánlattevők figyelmét, hogy fenntartja magának a jogot, hogy a jelen ajánlatkérést eredménytelennek minősítse, illetve a jelen ajánlatkérés részéről szerződéskötési kötelezettséget nem keletkeztet.
h) Ajánlatkérő eredményt az ajánlatok benyújtását követő 30 napon belül hirdet. Az eredményhirdetés módjáról Ajánlattevők írásban kapnak tájékoztatást. A szerződéskötés pontos időpontjáról és körülményeiről az ajánlatkérő a nyertes ajánlattevőt értesíti. Az Ajánlatkérő az eljárás nyertesének visszalépése esetén jogosult a második legkedvezőbb ajánlatot tevőnek minősített Ajánlattevővel szerződést kötni, amennyiben eljárást lezáró döntésében megjelölte.
i) Érvénytelen az ajánlat, amennyiben
· ajánlattevő elmulasztja az előírt információk és dokumentumok benyújtását a kitűzött határidőkre
· ajánlattevő olyan ajánlatot nyújt be, amely formai vagy tartalmi szempontból nem felel meg az ajánlatkérésben megadott minden követelménynek
· ajánlattevő, alvállalkozó, közös ajánlattevő, kapacitást nyújtó szervezet a kizáró okok hatálya alatt áll.
· ajánlattevő nem rendelkezik megfelelő jogosultsággal

Eredménytelen az eljárás, amennyiben nem érkezik a kiírásnak megfelelő ajánlat, valamint a d, pontban korábban jelzett esetben, illetve Pilisszentiván Község Önkormányzatának Képviselő-testülete fenntartja magának a jogot, hogy az ajánlatkérési eljárást eredménytelennek nyilvánítsa abban az esetben, amennyiben a környékbeli településekéhez képest aránytalanul magasabb díjra tesz ajánlatot egy vállalkozó.
[bookmark: _Hlk126341207]11. Az Ajánlatkérés közzétételének napja:	2026. október 28.
12. Az ajánlat közzétételének helye: www.pilisszentivan.hu
Pilisszentiván, 2026. 10. 27.
Tisztelettel:									Richolm Erik
polgármester sk



